শূন্য রানে ফিরলেন সৌম্য-চট্টগ্রামে টেস্ট - BanglaNews2Day
Home Cricket শূন্য রানে ফিরলেন সৌম্য-চট্টগ্রামে টেস্ট
ওপেনিংয়ে আবারও হতাশ করলেন সৌম্য সরকার।
ওয়েস্ট ইন্ডিজের বিপক্ষে চট্টগ্রামে দুই ম্যাচ সিরিজের প্রথম টেস্টে টস জিতে ব্যাট নেয় বাংলাদেশ। কিন্তু শুরুটা মোটেও ভালো হয়নি বাংলাদেশ দলের। ঘরোয়া ক্রিকেট এবং প্রস্তুতি ম্যাচে ভালো করায় এ ম্যাচে টেস্ট দলে ফেরেন সৌম্য সরকার। কিন্তু তিনি পুরোপুরি ব্যর্থ হন। দলের ১ রানের মাথায় ব্যক্তিগত শূন্য রানের ফেরেন তিনি।
সর্বশেষ খবর পর্যন্ত বাংলাদেশ ১ উইকেট হারিয়ে ২০ রান তুলেছে। ক্রিজে আছেন ইমরুল ও মুমিনুল।
ম্যাচের আগের দিন খেলা নিয়ে সংশয়ের কথা জানালেও দলে ফিরেছেন টেস্ট অধিনায়ক সাকিব আল হাসান। তার সঙ্গে অভিষেক হয়েছে আরেক স্পিনার নাঈম হাসানের। বাংলাদেশ চার স্পিনার এবং এক পেসার নিয়ে মাঠে নেমেছে।
ঢাকা টেস্টের দলে থাকা আরিফুল হক এবং খালেদ আহমেদ নেই চট্টগ্রাম টেস্টের দলে। তাদের জায়গায় দলে এসেছেন সাকিব এবং নাঈম। এছাড়া একমাত্র পেসার হিসেবে দলে আছেন মুস্তাফিজুর রহমান। সাদমান ইসলামের অভিষেক নিয়ে বেশ কথা উঠলেও শেষ পর্যন্ত দলে জায়গা মেলেনি তার। তবে মোহাম্মদ মিঠুন আছেন দলে।
Previous articleপ্রধানমন্ত্রীও আর ভিত্তিপ্রস্তর স্থাপন করতে পারবেন না : ইসি
Next articleকামাল হোসেনদের কানাকড়ির দামও নেই: কাদের